ħalkemm il-Patrijiet Agostinjani ilhom f'Tal-Pietà sa mill-1966, il-prezenza tagħhom f'din il-parroċċa hija l-aktar marbuta mal-qasam ta' l-edukazzjoni. Għal xi wħud li huma familjari ma' din l-iskola forsi jaħsbu li l-bidu tagħha kien f'Tal-Pietà. L-istorja ta' din l-iskola mmexxija minn reliġjużi għandha storja ħafna aktar twila minn hekk. L-iskola hekk imsejħa gratwita (b'xejn) ta' Santu Wistin twaqqfet fl-1846 fil-Kunvent ta' l-Agostinjani tal-Belt Valletta. Barra li kienet xi ħaġa ta' ġieh lill-Provinċja Agostinjana Maltija u lill-Knisja ta' Malta, kienet ukoll opra l-aktar soċjali għall-poplu fqir ta' Malta f'dak iż-żmien billi refgħet ħafna tfal mill-istat imwiegħer tagħhom u qabbdithom it-triq tal-progress, tax-xogħol u tal-professjoni. L-edukazzjoni f'Malta f'dawk iż-żminijiet ta' l-1800 kienet ftit jew wisq mogħtija l-ġenb u kienet tezisti ħafna injoranza minhabba n- nuqqas ta' tagħlim u ta' l-skejjel. Għalkemm kien hawn ftit skejjel, mħux it-tfal kollha setgħu jieħdu t-tagħlim meħtieġ għall-ħajja għaliex ma kinux jistghu jħallsu. Skejjel privati biż-żmien bdew jinfetħu, iżda l-gvern ma kienx jagħtihom għajnuna finanzjarja. L- għan tal-patrijiet Agostinjani kien li jimla l-vojt li s-soċjeta' kollha kienet tħoss, billi jidħol u jaqbeż għall-fqir u jerfgħu mill-miżerja tiegħu. Din l-iskola privata b'xejn twaqqfet bhala Skola Primarja u Elementari. Kienet l-ewwel waħda ta' din l-għamla fost l-Ordnijiet Reliġjużi rġiel. F'din l-iskola kienu jiltaqgħu tfal minn sitt snin 'il fuq. It-tagħlim kien isir matul il-ġimgħa kollha barra l-Ħadd u l-festi. Nhar ta' Hadd kien isir il-Katekizmu u l-Hamis kien miżmum għat- tagħlim tal-mużika u l-kant. Il-gwerra ħalliet l-effetti tagħha anki fuq din l-iskola u minħabba raġunijiet ta' sigurtà twaqqfet għal dan iż-żmien. Fl-1948, f'għeluq il- mitt sena mit-twaqqif tagħha, l-iskola reġgħet infetħet, din id-darba mhux iżjed bħala skola elementari, imma skola sekondarja u L-Agostinjani f'Tal-Pietà preparatorja bl-isem ta' Kulleġġ ta' Santu Wistin. Minħabba n-nuqqas ' ta' spazju u n-numru dejjem jiżdied ta' l-studenti l-iskola ġiet trasferita f'Hal Tarxien f'Ottubru ta' l-1959. Għalkemm il-lokal kien imdaqqas ġmielu iżda minħabba l-esigenzi dejjem jikbru fil-qasam ta' l-edukazzjoni, l-Provinċja Agostinjana ħasbet biex issib post akbar, u — aktar ċentrali. Għalhekk fl-14 ta' Lulju ta' l-1961 inxtrat il-proprjetà fit-Telgħa ta' Gwardamanġa mingħand l-ahwa Zammit Tabona u fit-3 ta' Ġunju ta' l-1972 beda l-bini tal-kulleġġ kif inhu Ilum li tlesta minn kollox sena wara eżattament fid-19 ta' Settembru 1973. L-għan tal-Patrijiet Agostinjani f'Tal-Pietà huwa wiehed edukattiv marbut l-aktar mat-tagħlim u l-formazzjoni tat-tfal. Xoghol bħal dan fih innifsu huwa qasam ta' ħidma mportanti fil-ħajja tal- Knisja. Ovvjament is-sehem taghna fil-Parroċċa ta' Gwardamanġa mhux wiehed direttament marbut mal-ħidma pastorali li jwettqu l- patrijiet Dumnikani. Madankollu l-Kulleġġ dejjem ta l-ghajnuna tiegħu meta nhass il-bżonn. Wieħed jista' jsemmi t-tliet komunitajiet ; Neo-Katekumenali li jiltaqghu darbtejn fil-ġimgħa, laqghat taz-zona li jsiru fil-bini ta' l-iskola, l-użu tal-ground ghal xi partita football i miż-żghażagh u attivitajiet oħra. Il-parroċċa min-naha tagħha dejjem offriet il-Knisja b'mod speċjali ghaċ-ċelebrazzjonijiet ta' quddies ta' l- ewwel ġimgha tax-xahar li minn żmien ghal iehor jorganizza l- Kulleġġ Santu Wistin. Jalla l-ghaqda bejn iż-żewġ komunitajiet u l-poplu ta' Gwardamanġa tibqa' tikber ghall-ġid tal-Knisja u l-poplu kollu ta' din l-parroċċa Kummissjoni Festa Mod. a' Fatima Gwardamanza